**Výbor**

**Národnej rady Slovenskej republiky**

**pre zdravotníctvo**

**28. schôdza** výboru

Číslo: CDR-1554/2017

**63**

**U z n e s e n i e**

**Výboru Národnej rady Slovenskej republiky**

**pre zdravotníctvo**

**zo 4. októbra 2017**

k **vládnemu návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 630)** a

**Výbor Národnej rady Slovenskej republiky pre zdravotníctvo**

prerokoval vládny návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 630);

1. **s ú h l a s í**

s vládnym návrhom zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 630);

**B.** **o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 630) schváliť s pozmeňujúcimi a doplňujúcimi návrhmi:

1. **V čl. I, bode 2** v § 2 ods. 30 a 31 sa vypúšťajú slová „na účely tohto zákona“.

Navrhovaná zmena umožňuje, aby sa tieto pojmy vzťahovali aj na iné predpisy, nakoľko sa používajú aj v iných predpisov súvisiacich s poskytovaním zdravotnej starostlivosti..

1. **V čl. I, bode 5 § 8a** ods. 1 písm. a) sa slová „23. hodiny“ nahrádzajú slovami „22. hodiny“ a v písmene b) sa slová „23 hodinou“ nahrádzajú slovami 22. hodinou“.

Ustanovenie sa upravuje s ohľadom na vyťaženosť súčasnej lekárskej služby prvej pomoci do 22. hodiny a po 22. hodine pacientami, ktorí potrebovali poskytnutie všeobecnej ambulantnej zdravotnej starostlivosti.

**V čl. I, bode 5 § 8a ods. 7** sa za slovo „určeného“ vkladajú slová „a zverejneného“.

Ide o legislatívno-technickú úpravu; ustanovenie sa spresňuje s ohľadom na kompetencie samosprávneho kraja viažuce sa na rozpis zabezpečenia poskytovania pevnej ambulantnej pohotovostnej služby.

1. **V čl. I, bode 5 § 8a ods. 7** sa slová „23. hodiny“ nahrádzajú slovami „22. hodiny“.

Ide o legislatívno-technickú úpravu; ustanovenie sa spresňuje s ohľadom na navrhovanú úpravu v § 8a ods. 1(2. bod).

1. **V čl. I sa za bod 6** vkladajú nové body 7 a 8, ktoré znejú:

„7. § 13 sa dopĺňa písmenom i), ktoré znie: „vyšetrenie objednané na konkrétny čas podľa § 16a“.“.

8. Za § 16 sa vkladá § 16a, ktorý vrátane nadpisu znie:

„§ 16a

Vyšetrenie objednané na konkrétny čas

1. Poskytovateľ, ktorý poskytuje špecializovanú ambulantnú starostlivosť podľa § 7 ods. 1 písm. a) tretieho bodu môže požadovať úhradu za objednanie na vyšetrenie na konkrétny čas, ktorej výška je ustanovená osobitným predpisom17a), len v rámci na to vyhradených ordinačných hodín, ktoré musí schváliť samosprávny kraj najviac však v rozsahu päť ordinačných hodín týždenne.
2. Objednanie na vyšetrenie na konkrétny čas sa poskytuje len na žiadosť osoby, čo táto osoba potvrdí zdravotníckemu pracovníkovi podpisom v zdravotnej dokumentácii osoby v čase poskytnutia zdravotnej starostlivosti.“.

Poznámka pod čiarou k odkazu 17a znie:

„17a) § 38a ods. 12 zákona č. 577/2004 Z. z. v znení zákona č. .../2017 Z. z.“.“.

Nasledujúce body sa primerane prečíslujú.

Navrhuje sa nová služba súvisiaca s poskytovaním zdravotnej starostlivosti, ktorou je objednanie osoby na vyšetrenie na konkrétny čas za úhradu, ktorú si určí poskytovateľ špecializovanej ambulantnej starostlivosti, pričom táto výška úhrady nesmie presiahnuť 10 eur a musí byť uvedená v zozname zdravotných výkonov a služieb súvisiacich s poskytovaním zdravotnej starostlivosti. Poskytovateľ špecializovanej ambulantnej starostlivosti je povinný tento zoznam zdravotných výkonov a služieb, pri ktorých možno požadovať úhradu vrátane výšky úhrady dodržiavať. Ďalej sa spresňujú podmienky, za ktorých poskytovateľ špecializovanej ambulantnej starostlivosti pri službe súvisiacej s poskytovaním zdravotnej starostlivosti, ktorou je objednanie na konkrétny čas, môže požadovať úhradu v rámci presne vymedzeného počtu ordinačných hodín.

1. **V čl. I, bode 7, § 46 ods. 1 písm. m)** sa za slová „potvrdzuje ordinačné hodiny“ vkladajú slová „vrátane ordinačných hodín určených na vyšetrenie objednané na konkrétny čas“.

V súvislosti so zavedením novej služby súvisiacej s poskytovaním zdravotnej starostlivosti - objednanie osoby na vyšetrenie na konkrétny čas sa rozširujú kompetencie samosprávneho kraja v súvislosti so schvaľovaním ordinačných hodín vrátane ordinačných hodín určených na objednávanie na vyšetrenie na konkrétny čas.

**V čl. I, bode 7 § 46 ods. 1 písm. n)** znie:

„n) určuje rozpis zabezpečenia poskytovania zubno-lekárskej pohotovostnej služby podľa § 7 ods. 3 a rozpis zabezpečenia poskytovania pevnej ambulantnej pohotovostnej služby podľa § 8a ods. 8 až 10 a zverejňuje ich na svojom webovom sídle,“

Ide o legislatívno-technickú úpravu; ustanovenie sa spresňuje s ohľadom na kompetencie samosprávneho kraja viažuce sa na rozpis zabezpečenia poskytovania pevnej ambulantnej pohotovostnej služby.

1. **V čl. III bode 5 § 38a ods. 6 písm. b)** sa slová „23. hodinou“(2x) nahrádzajú slovami „22. hodinou“.

Ide o legislatívno-technickú úpravu; ustanovenie sa spresňuje s ohľadom na navrhovanú úpravu v § 8a ods. 1 (2. bod).

1. **V čl. III, bode 5 sa § 38a** dopĺňa odsekom 12, ktorý znie:

„(12) Pri objednaní pacienta na vyšetrenie na konkrétny čas podľa osobitného predpisu28ca) je výška úhrady poistenca najviac 10 eur.“

Poznámka pod čiarou k odkazu 28ca znie:

„28ca) § 16a zákona č. 576/2004 Z. z. v znení zákona č. .../2017 Z. z.“.

Zavedením novej služby súvisiacej s poskytovaním zdravotnej starostlivosti pre poskytovateľov špecializovanej ambulantnej zdravotnej starostlivosti, ktorou je objednanie osoby na vyšetrenie na konkrétny čas sa ustanovuje maximálna výška úhrady za objednanie na vyšetrenie na konkrétny čas, najviac 10 eur.

1. **V čl. III sa za bod 5** vkladá nový bod 6, ktorý znie:

„6. V § 44 ods. 2 sa slovo „Poskytovateľ“ nahrádza slovami „Ak tento alebo osobitný zákon30a) neustanovuje inak, poskytovateľ“.

Poznámka pod čiarou k odkazu 30a znie:

„30a) § 16a zákona č. 576/2004 Z. z. v znení zákona č. .../2017 Z. z.“.“.

Nasledujúce body sa primerane prečíslujú.

Ide o legislatívno-technickú úpravu v súvislosti so zavedením novej služby súvisiacej s poskytovaním zdravotnej starostlivosti - objednanie osoby na vyšetrenie na konkrétny čas.

1. **Čl. III sa dopĺňa bodmi 13 a 14**, ktoré znejú:

„13. V prílohe č. 6 Indikačný zoznam pre kúpeľnú starostlivosť, tabuľkovej časti, oddielu VI. Nervové choroby, riadku s číslom indikácie VI/2, sa v treťom stĺpci vypúšťa slovo „B91“.

14. V prílohe č. 6 Indikačný zoznam pre kúpeľnú starostlivosť, tabuľkovej časti, oddielu VI. Nervové choroby sa text v riadku s číslom indikácie VI/2 vkladá nový riadok s textom, ktorý znie:

„

|  |  |  |  |  |  |  |
| --- | --- | --- | --- | --- | --- | --- |
| **A** | **VI/3** | **B91**  **G14** | Následky poliomyelitídy  Postpoliomyelitický syndróm | neurológ, lekár  FBLR, všeobecný lekár | 21 | Kúpeľnú starostlivosť možno pri tejto indikácii uhrádzať z prostriedkov verejného zdravotného poistenia najviac raz za dva roky |

“.

Čísla indikácií VI/3 až VI/13 sa označujú ako VI/4 až VI/14.“.

Cieľom navrhovanej zmeny je prostredníctvom zmeny kategorizácie úhrady z verejného zdravotného poistenia (zdravotná starostlivosť je plne hradená z verejného zdravotného poistenia a služby sú čiastočne hradené z verejného zdravotného poistenia) zabezpečiť väčšiu dostupnosť indikovanej kúpeľnej starostlivosti pre skupinu pacientov, ktorí v ranom detstve prekonali detskú obrnu (poliomyelitídu, B91) a u značnej časti ktorých sa v priebehu desiatok rokov po odznení akútneho štádia rozvinul postpoliomyelitický syndróm (G14). Následky detskej obrny vrátane rozvinutého postpoliomyelitického syndrómu sa výrazným spôsobom podpisujú pod zhoršujúce sa zdravie pacientov a jediným overeným spôsobom, ako tento proces spomaliť, je podľa najnovších vedeckých poznatkov a odporúčaní pravidelná, opakujúca sa rehabilitácia a kúpeľná liečba.

**V čl. IV, bode 1 § 5 ods. 2** sa nad slová „pohotovostnej služby“ umiestňuje odkaz 10a a dopĺňa sa text „Poznámka pod čiarou k odkazu 10a znie: „10a) § 8a ods. 1 písm. a) zákona č. 576/2004 Z. z. v znení zákona č. .../2017 Z. z.“.

Ide o legislatívno-technickú úpravu; ustanovenie sa spresňuje doplnením odkazu a poznámky pod čiarou k tomuto odkazu.

1. **V čl. IV, bode 7 [§ 11 ods. 2 písm. a**)] sa slová „na konci vkladá čiarka a pripájajú sa tieto slová“ nahrádzajú slovami „na konci pripájajú tieto slová:“

Ide o legislatívno-technickú úpravu; text sa upravuje s ohľadom na platné znenie ustanovenia.

1. **V čl. IV, bode 15 § 14a ods. 4** sa slová „pričom jeden člen je nominovaný samosprávnym krajom“ nahrádzajú slovami „pričom jedného člena navrhuje samosprávny kraj“.

Ide o legislatívno-technickú úpravu; ustanovenie sa upravuje s ohľadom na zavedenú terminológiu (napr. odsek 6 dotknutého ustanovenia) .

1. **V čl. IV, bode 15 § 14a ods. 6** sa slová „doručí ministrovi“ nahrádzajú slovami „predloží ministrovi“.

Ide o legislatívno-technickú úpravu; ustanovenie sa spresňuje s ohľadom na zavedenú terminológiu, ako aj prax.

1. **V čl. IV sa za bod 17** vkladajú nové body 18 a 19, ktoré znejú:

„18. § 16 sa dopĺňa odsekom 4, ktorý znie:

„(4) Orgánom príslušným na vydanie povolenia podľa odsekov 1 a  3 sa rozumie ministerstvo zdravotníctva, ak ide o zmenu údajov v  povolení na prevádzkovanie ústavného zdravotníckeho zariadenia zaradeného do koncovej siete poskytovateľov (§ 5a).“.

19. § 17a sa dopĺňa odsekom 7, ktorý znie:

„(7) Orgánom príslušným na vydanie povolenia podľa odseku 3 sa rozumie ministerstvo zdravotníctva, ak ide o určenie náhradného odborného zástupcu držiteľa povolenia na prevádzkovanie ústavného zdravotníckeho zariadenia zaradeného do koncovej siete poskytovateľov (§ 5a).“.“.

Nasledujúce body sa primerane prečíslujú.

Navrhovaná zmena týkajúca sa ústavných zdravotníckych zariadení zaradených do koncovej siete poskytovateľov súvisí so skutočnosťou, že všeobecné nemocnice, ktoré sú zaradené do koncovej siete poskytovateľov ústavnej zdravotnej starostlivosti, majú pre štát strategický význam a zabezpečujú poskytovanie štátom garantovanej zdravotnej starostlivosti. Ministerstvo zdravotníctva Slovenskej republiky má súčasne na tieto zdravotnícke zariadenia operatívny dosah, na základe čoho de facto štát dokáže garantovať činnosť týchto zdravotníckych zariadení aj v mimoriadnych situáciách, a tým zabezpečiť poskytovanie zdravotnej starostlivosti občanom.

1. **V čl. IV, bode 19 § 19 ods. 1 písm. h)** treťom bode sa slová „nedokázal úplne zabezpečiť“ nahrádzajú slovom „nezabezpečil“.

Ide o legislatívno-technickú úpravu; ustanovenie sa spresňuje s ohľadom na zavedenú terminológiu, ako aj prax.

1. **V čl. IV, bode 19 [§ 19 ods. 1 písm. h)]** sa v poznámke pod čiarou k odkazu 21a slová „§ 8a ods. 5“ nahrádzajú slovami „§ 8a ods. 6“.

Ide o legislatívno-technickú úpravu; poznámka pod čiarou sa spresňuje vo väzbe na relevantné ustanovenie.

1. **V čl. IV sa za bod 20** vkladá nový bod 21, ktorý znie:

„21. V § 21 odsek 1 znie:

„(1) Na konanie v prvom stupni je príslušné ministerstvo zdravotníctva alebo samosprávny kraj (§ 11), ak ďalej nie je ustanovené inak. Na konanie v  prvom stupni je príslušné ministerstvo zdravotníctva, ak ide o konanie vo veci

1. vydania povolenia z dôvodu zmeny miesta prevádzkovania ústavného zdravotníckeho zariadenia zaradeného do koncovej siete poskytovateľov (§ 5a), jeho odborného zamerania a zmeny jeho odborného zástupcu podľa § 17,
2. dočasného pozastavenia povolenia na prevádzkovanie ústavného zdravotníckeho zariadenia zaradeného do koncovej siete poskytovateľov podľa § 18,
3. zrušenia povolenia na prevádzkovanie ústavného zdravotníckeho zariadenia zaradeného do koncovej siete poskytovateľov podľa § 19.“.“.

Nasledujúce body sa primerane prečíslujú.

Ustanovuje sa príslušnosť Ministerstva zdravotníctva Slovenskej republiky v taxatívne ustanovených veciach v prípade ústavného zdravotníckeho zariadenia zaradeného do koncovej siete poskytovateľov zdravotnej starostlivosti.

1. **V čl. IV sa za bod 25** vkladá nový bod 26, ktorý znie:

„26. V § 79 ods. 1 písm. za) sa za slovom „krajom“ vypúšťa čiarka a vkladajú sa slová „s osobitným vyznačením ordinačných hodín určených na vyšetrenie objednané na konkrétny čas,55ba)

Poznámka pod čiarou k odkazu 55ba znie:

„55ba) § 16a zákona č. 576/2004 Z. z. v znení zákona č. .../2017 Z. z.“.“.

Nasledujúce body sa primerane prečíslujú.

V súvislosti so zavedením novej služby súvisiacej s poskytovaním zdravotnej starostlivosti - objednanie osoby na vyšetrenie na konkrétny čas sa precizuje povinnosť poskytovateľa zdravotnej starostlivosti v prípade, ak bude požadovať od pacienta úhradu za objednanie na vyšetrenie na konkrétny čas, aby mal v rámci schválených ordinačných hodín samosprávnym krajom a následne zverejnených ordinačných hodín osobitne vyznačené ordinačné hodiny, na ktoré sa môže pacient objednať na vyšetrenie na konkrétny čas.

1. **V čl. IV, bode 26, § 79 ods. 1 písmene ap)** sa slová „ najmenej 30“ nahrádzajú slovami „najmenej 35“ a slová „do 14. hodiny“ sa nahrádzajú slovami „do 15. hodiny“.

Ustanovenie sa upravuje s ohľadom na potrebu zabezpečenia vyššej dostupnosti poskytovateľov všeobecnej ambulantnej zdravotnej starostlivosti.

1. **V čl. IV, bode 26, § 79 ods. 1 sa za písmeno ap)** vkladá nové písmeno aq), ktoré znie:

„aq) poskytovať špecializovanú ambulantnú starostlivosť v rozsahu najmenej 40 ordinačných hodín55jat) týždenne, ak poskytovateľ poskytujúci špecializovanú zdravotnú starostlivosť objednáva pacientov na vyšetrenie na konkrétny čas podľa osobitného predpisu;55ba) zdravotná starostlivosť v rámci ordinačných hodín bez možnosti objednania na vyšetrenie na konkrétny čas musí byť poskytovaná najmenej trikrát do týždňa najmenej do 12. hodiny,“.

Touto úpravou sa ustanovuje nová povinnosť pre poskytovateľa špecializovanej ambulantnej starostlivosti, ktorý dáva pacientovi možnosť objednania sa na vyšetrenie na konkrétny čas, vo vzťahu k zavedeniu novej služby súvisiacej s poskytovaním zdravotnej starostlivosti - objednanie osoby na vyšetrenie na konkrétny čas. Ustanovuje sa, že takýto poskytovateľ musí ordinovať najmenej 40 ordinačných hodín týždenne, pričom musí poskytovať zdravotnú starostlivosť bez možnosti objednania na konkrétny čas najmenej trikrát do týždňa najmenej do 12. hodiny.

1. **V čl. IV, bode 28 § 80a ods. 5 písm. a)** sa za slová „menej ako 7 hodín“ vkladajú slová „alebo 7 hodín“.

Ide o legislatívno-technickú úpravu; ustanovenie sa spresňuje nakoľko siedma hodina nebola pôvodnou úpravou obsiahnutá.

1. **V čl. IV, bode 28 § 80a ods. 5 písm. b)** sa za slová „menej ako 49 hodín“ vkladajú slová „alebo 49 hodín“.

Ide o legislatívno-technickú úpravu; ustanovenie sa spresňuje nakoľko 49. hodina nebola pôvodnou úpravou obsiahnutá.

1. **V čl. IV, bode 29** [§ 81 ods. 1 písm. a)] sa slová „zw), ah), an) a ap)“ nahrádzajú slovami „zw), ah), an), ap a aq)“.

Ide o legislatívno-technickú úpravu v súvislosti s novou povinnosťou poskytovateľa.

1. **V čl. IV sa za bod 29** vkladajú nové body 30 a 31, ktoré znejú:

„30. V § 81 ods. 1 písm. a) a b) sa na konci pripájajú tieto slová: „ak v písmene f) nie je ustanovené inak,“.

1. V § 81 ods. 1 písm. f) sa na konci pripájajú tieto slová: „ak ide o plnenie povinností držiteľmi povolení na prevádzkovanie ústavného zdravotníckeho zariadenia zaradeného do koncovej siete poskytovateľov (§ 5a) podľa § 79 okrem § 79 ods. 1 písm. g), za), zu) až zw), ah), an) a ap) a dodržiavanie podmienok prevádzkovania ústavného zdravotníckeho zariadenia zaradeného do koncovej siete poskytovateľov na základe povolenia,“.“.

Nasledujúce body sa primerane prečíslujú.

Úprava pôsobnosti Ministerstva zdravotníctva Slovenskej republiky vo oblasti výkonu dozoru nad ústavnými zdravotníckymi zariadeniami zaradenými do koncovej siete poskytovateľov zdravotnej starostlivosti.

1. **V čl. IV, bode 30 [§ 81 ods. 1 písm. g)]** sa slová „zw), ah), an) a ap)“ nahrádzajú slovami „zw), ah), an), ap a aq)“.

Ide o legislatívno-technickú úpravu v súvislosti s novou povinnosťou poskytovateľa v pozmeňovacom návrhu v bode 5.

1. **V čl. IV sa za bod 30** vkladá nový bod 31, ktorý znie:

„31. V § 82 ods. 1 úvodnej vete sa za slová „Orgán príslušný na vydanie povolenia (§ 11)“ vkladá čiarka a slová „ak v odseku 8 nie je ustanovené inak,“.“.

Nasledujúce body sa primerane prečíslujú.

Legislatívno-technická úprava

1. **V čl. IV sa za bod 32** vkladajú nové body 33 a 34, ktoré znejú:

„33. V § 82 sa vkladá nový odsek 8, ktorý znie:

„(8) Ministerstvo zdravotníctva uloží držiteľovi povolenia na prevádzkovanie ústavného zdravotníckeho zariadenia zaradeného do koncovej siete poskytovateľov (§ 5a) pokutu za porušenie niektorej z povinností ustanovenej v

1. § 79 ods. 1 písm. e), f), h), k), p), s), t), u), w), z), zc), ze) až zj), zq), zr) a zt), odsekoch 6 a 13, v § 79a ods. 1 písm. a), b), d) a e) až do 663 eur,
2. § 79 ods. 1 písm. i), j), o), q), r), v), y), zb), zl) až zp), zs), aa) až ae), al) a am), ods. 2 písm. a) až c), ods. 4 písm. a) a b), v § 79a ods. 1 písm. c) a § 79b až do 3 319 eur,
3. § 79 ods. 1 písm. d), l) až n), zk) a zy) až do 9 958 eur,
4. § 79 ods. 1 písm. a) až c), zx), zz), af), ag), ai) až ak) až do 16 596 eur,
5. § 79 ods. 1 písm. ar) až do 33 193 eur.

Doterajšie odseky 8 až 10 sa označujú ako odseky 9 až 11.

34. V § 82 ods. 11 sa slová „1 až 9“ nahrádzajú slovami „1 až 10.“.“.

Nasledujúce body sa primerane prečíslujú a zároveň sa vykoná aj primerané preznačenie odsekov.

Upravuje sa pôsobnosť Ministerstva zdravotníctva Slovenskej republiky pri ukladaní pokút držiteľom povolenia na prevádzkovanie zariadenia ústavného zdravotníckeho zariadenia zaradeného do koncovej siete poskytovateľov za porušenie zákonom ustanovených povinností.

1. **V čl. IV bode 33 [§ 82 ods.** 9] sa za slová „§ 79 ods. 1 písm. ap)“ vkladajú slová „alebo aq)“.

Ide o legislatívno-technickú úpravu v súvislosti s novou povinnosťou poskytovateľa.

1. **V čl. IV, bode 34 § 82 ods. 12** úvodnej vete sa slová „samosprávny kraj“ nahrádzajú slovami „Ak tento alebo osobitný zákon 55ba) neustanovuje inak, samosprávny kraj“.

Ide o legislatívno-technickú úpravu v súvislosti so zavedením novej služby súvisiacej s poskytovaním zdravotnej starostlivosti - objednanie osoby na vyšetrenie na konkrétny čas.

1. **V čl. IV, bode 34 § 82 ods. 12 písm. b)** sa vypúšťa písmeno „v“ pred slovami „§ 79“ a slová „ah) alebo ap)“ sa nahrádzajú slovami „ah), ap) alebo aq)“.

Ide o legislatívno-technickú úpravu v súvislosti s novou povinnosťou poskytovateľa a uložením vyššej sankcie za porušenie tejto povinnosti.

1. **V čl. IV sa za bod 36 vkladá nový bod 37**, ktorý znie:

„37. V § 92 sa za odsek 3 vkladá nový odsek 4, ktorý znie:

„(4) Ak došlo k zmene príslušného orgánu na konanie v prvom stupni z dôvodu zaradenia ústavného zdravotníckeho zariadenia do koncovej siete poskytovateľov (§ 5a) alebo z dôvodu jeho vyradenia z koncovej siete poskytovateľov, orgán, ktorý bol naposledy príslušný na konanie v prvom stupni, je povinný orgánu príslušnému na konanie v prvom stupni predložiť všetky rozhodnutia, ktoré ako orgán príslušný na konanie v prvom stupni vydal, spolu so spisovým materiálom, do 15 dní od zaradenia ústavného zdravotníckeho zariadenia do koncovej siete poskytovateľov alebo jeho vyradenia z koncovej siete poskytovateľov.“.“.

Doterajší odsek 4 sa označuje ako odsek 5.

Nasledujúce body sa primerane prečíslujú.

Navrhovaná povinnosť súvisí s úpravou pôsobnosti Ministerstva zdravotníctva Slovenskej republiky vo vzťahu k držiteľom povolení na prevádzkovanie zariadenia ústavného zdravotníckeho zariadenia zaradeného do koncovej siete poskytovateľov.

1. **V čl. IV, bode 37 §102ac** sa dopĺňa odsekom 8, ktorý znie:

„(8) Poskytovateľ ambulantnej zdravotnej starostlivosti, ktorého ordinačné hodiny nie sú v súlade s právnymi predpismi účinnými od 1. novembra 2017, je povinný požiadať samosprávny kraj o schválenie a potvrdenie ordinačných hodín najneskôr do 31. decembra 2017. Takýto poskytovateľ je oprávnený poskytovať zdravotnú starostlivosť podľa ordinačných hodín, ktoré má schválené a potvrdené samosprávnym krajom v súlade s právnymi predpismi účinnými do 30. októbra 2017, do schválenia a potvrdenia ordinačných hodín v súlade s právnymi predpismi účinnými od 1. novembra 2017.“.

Pre zabezpečenie kontinuity poskytovania zdravotnej starostlivosti vo vzťahu k zavedeniu nových povinností poskytovateľom ambulantnej starostlivosti sa navrhuje prechodné obdobie, v ktorom sa určuje lehota žiadosti o schválenie a potvrdenie nových ordinačných hodín a zároveň sa určuje, že poskytovateľ ambulantnej starostlivosti môže poskytovať zdravotnú starostlivosť podľa starých ordinačných hodín až do schválenia a potvrdenia nových ordinačných hodín.

1. **V čl. IV, bode 37 sa § 102ac** dopĺňa odsekmi 8 až 10, ktoré znejú:

„(8) Konanie vo veci vydania povolenia z dôvodu zmeny miesta prevádzkovania ústavného zdravotníckeho zariadenia zaradeného do koncovej siete poskytovateľov (§ 5a), jeho odborného zamerania a zmeny jeho odborného zástupcu podľa § 17, konanie vo veci dočasného pozastavenia povolenia na prevádzkovanie ústavného zdravotníckeho zariadenia zaradeného do koncovej siete poskytovateľov podľa § 18 a konanie vo veci zrušenia povolenia na prevádzkovanie ústavného zdravotníckeho zariadenia zaradeného do koncovej siete poskytovateľov podľa § 19 začaté samosprávnym krajom ako orgánom príslušným na konanie v prvom stupni a právoplatne neskončené podľa tohto zákona v znení účinnom do 31. októbra 2017, sa dokončí podľa tohto zákona v znení účinnom do 31. októbra 2017.

1. Konanie o uložení pokuty (§ 82) držiteľovi povolenia na prevádzkovanie ústavného zdravotníckeho zariadenia zaradeného do koncovej siete poskytovateľov (§ 5a) začaté samosprávnym krajom ako orgánom príslušným na uloženie pokuty [§ 81 ods. 2 písm. a)] a právoplatne neskončené podľa tohto zákona v znení účinnom do 31. októbra 2017, sa dokončí podľa tohto zákona v znení účinnom do 31. októbra 2017.
2. Zmeny údajov v povolení, ktoré oznámil držiteľ povolenia na prevádzkovanie ústavného zdravotníckeho zariadenia zaradeného do koncovej siete poskytovateľov (§ 5a) samosprávnemu kraju ako orgánu príslušnému na vydanie povolenia do 31. októbra 2017, vyznačí v povolení samosprávny kraj, ak ich nevyznačil do 31. októbra 2017.“.

Prechodné ustanovenia v záujme plynulého prechodu na novú právnu úpravu súvisiacu s vydávaním povolení, s výkonom dozoru a dohľadu nad ústavnými zdravotníckymi zariadeniami zaradenými do koncovej siete poskytovateľov.

1. **V čl. V, bode 5 sa** doterajší text § 86t označuje ako odsek 1 a dopĺňa sa odsekom 2, ktorý znie:

„(2) Výška príspevku na správu a rozvoj národného zdravotníckeho informačného systému (§ 8b) na kalendárny rok 2018 je 0,3 % zo základu na jej určenie.“.

Ustanovenie § 86t ods. 2 nadobudne účinnosť 1. novembra 2017.

Nakoľko v roku 2017 nebol príspevok na správu a rozvoj Národného zdravotníckeho informačného systému vyčerpaný zo strany Národného centra zdravotníckych informácií v plnej výške, navrhuje sa jeho alikvótne zníženie na rok 2018.

1. **p o v e r u j e**

spoločného spravodajcu výborov Národnej rady Slovenskej republiky, aby v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov Národnej rady Slovenskej republiky a aby odôvodnil návrh a stanovisko gestorského výboru k návrhu zákona uvedené v spoločnej správe výborov Národnej rady Slovenskej republiky na schôdzi Národnej rady Slovenskej republiky.

**Štefan Z e l n í k**

predseda výboru

**Jozef V a l o c k ý**

overovateľ výboru